CELEX: 62017CN0546
Language: el
Date: 2017-09-18 00:00:00
Title: Υπόθεση C-546/17: Αίτηση προδικαστικής αποφάσεως την οποία υπέβαλε το Tribunal Supremo (Ισπανία) στις 18 Σεπτεμβρίου 2017 — DISA Gas SAU κατά Administración del Estado, Redexis Gas S.L., και Repsol Butano S.A.

201711170161555632017/C 412/255462017CJC41220171204EL01ELINFO_JUDICIAL20170918161722Υπόθεση C-546/17: Αίτηση προδικαστικής αποφάσεως την οποία υπέβαλε το Tribunal Supremo (Ισπανία) στις 18 Σεπτεμβρίου 2017 — DISA Gas SAU κατά Administración del Estado, Redexis Gas S.L., και Repsol Butano S.A.
 ---documentbreak--- C4122017EL1620120170918EL0025162172Αίτηση προδικαστικής αποφάσεως την οποία υπέβαλε το Tribunal Supremo (Ισπανία) στις 18 Σεπτεμβρίου 2017 — DISA Gas SAU κατά Administración del Estado, Redexis Gas S.L., και Repsol Butano S.A.
   (Υπόθεση C-546/17)2017/C 412/25Γλώσσα διαδικασίας: η ισπανική
      Αιτούν δικαστήριο
   
   Tribunal Supremo
   
      Διάδικοι στην υπόθεση της κύριας δίκης
   
   
      Προσφεύγουσα: DISA Gas SAU
   
      Καθών: Administración del Estado (Ισπανικό Δημόσιο), Redexis Gas S.L. και Repsol Butano S.A.
   
      Προδικαστικά ερωτήματα
   
   
            1)
         
         
            Δεδομένης της νομολογίας που διαμορφώθηκε στην υπόθεση Federutility [απόφαση του Δικαστηρίου της 20ής Απριλίου 2010 (C-265/08)], συνάδει προς αυτήν ή προς την αρχή της αναλογικότητας ο καθορισμός ανώτατης τιμής για τη φιάλη υγραερίου, ως μέτρο προστασίας των κοινωνικά ευάλωτων χρηστών, όταν συντρέχει, διαζευκτικώς ή σωρευτικώς, κάποια από τις ακόλουθες περιστάσεις;
            
                     —
                  
                  
                     το μέτρο θεσπίζεται γενικώς για το σύνολο των καταναλωτών και για αόριστο χρονικό διάστημα «ενόσω οι όροι ανταγωνισμού στην αγορά αυτή δεν κρίνονται ικανοποιητικοί»,
                  
               
                     —
                  
                  
                     το μέτρο ισχύει ήδη από [1]8 και πλέον ετών,
                  
               
                     —
                  
                  
                     το μέτρο μπορεί να συμβάλει στην παγιοποίηση της καταστάσεως ισχνού ανταγωνισμού καθόσον συνιστά εμπόδιο για την είσοδο νέων επιχειρηματικών φορέων.
                  
               
      
            2)
         
         
            Δεδομένης της νομολογίας που διαμορφώθηκε στην προαναφερθείσα υπόθεση Federutility [απόφαση του Δικαστηρίου της 20ής Απριλίου 2010 (C-265/08)], συνάδει προς αυτήν ή προς την αρχή της αναλογικότητας η επιβολή στον δεσπόζοντα επιχειρηματικό φορέα ορισμένης περιοχής της υποχρεώσεως κατ’ οίκον διανομής εμφιαλωμένου υγραερίου, για λόγους προστασίας των κοινωνικά ευάλωτων χρηστών ή των κατοίκων δυσπρόσιτων περιοχών, όταν συντρέχει, διαζευκτικώς ή σωρευτικώς, κάποια από τις απαριθμούμενες στο προηγούμενο ερώτημα περιστάσεις;